এই যে ঋতু পরিবর্তন জানান দেয় অযত্নে জন্ম নেয়া কাশফুল, সেই কাশফুল ফোঁটার জন্য শহরে বা গ্রামে আমরা কি পরিত্যাক্ত জমি রাখছি ? যে কাশফুল এক সময় বিস্তৃতপ্রান্তর সাদা করে রাখতো । সেই বিশাল প্রান্তরকে বলা হত কাশবন । এখন কাশবন দূরে থাক, কাশফুল ফোঁটার জন্য সামান্য জায়গা ছেড়ে দেয়ার কি কেউ আছে ? আমরাতো সবই আমাদের ইচ্ছার অধীনে নিয়ে যাচ্ছি । মন চাইছে- নদীর তীরে বানাচ্ছি বিলাসী শৌচাগার বানাচ্ছি । আমরা রাস্তার পাশে, বনে-বাদাড়ে, গ্রামে-বাজারে বর্ষায় ফোঁটার জন্য কদম গাছ চাই না । আমরা চাই দ্রুত বর্ধনশীল ইউক্যালিপ্টাস, একাশিয়া । আমরা পুরনো বৃক্ষগুলো কেটে ফেলতে উৎসাহী কিন্তু একবারো ভাবি না বসন্তে কোকিল কোথায় লুকিয়ে থাকবে আর ডেকে যাবে কুহু কুহু ?